**Ալմոյեզ Ալի Զայնալաբադդին Աբդուլա** (արաբ․՝ المعز علي زين العابدين عبد الله‎‎‎‎, օգոստոսի 19, 1996(1996-08-19), Խարթում, Սուդան), կատարցի ֆուտբոլիստ, «Ալ-Դուխայիլ» ակումբի և Կատարի ազգային հավաքականի հարձակվող։ 2019 թվականի Ասիայի գավաթի խաղարկության հաղթող, մրցաշարի լավագույն խաղացող և ռմբարկու։

Ակումբային կարիերա
------------------

Ծնվել է 1996 թվականի օգոստոսի 19-ին։ «Ալ-Դուխայիլ» պատանեկան ակումբի սան է, որից հետո հայտնվել է «Էյպեն» ակումբի կազմում, որտեղ նույնպես խաղացել է միայն երիտասարդական մակարդակում։

Պրոֆեսիոնալ մակարդակում իր նորամուտը կատարել է ավստրիական ԼԱՍԿ (Լինց) ակումբի կազմում՝ խաղադաշտ դուրս գալով «Աուստրիա» ակումբի դեմ խաղում՝ 2015/16 մրցաշրջանի Ավտրիայի երկրորդ լիգայի 5-րդ տուրի շրջանակներում, իսկ 2015 թվականի նոյեմբերի 27-ին «Ֆլորիդսդորֆ» ակումբի դեմ խաղում խփել է առաջին գոլն ակումբում։ Վարձավճարային հիմունքներով խաղացել է նաև «Պաշինգ» ֆարմ-ակումբի կազմում երրորդ դիվիզիոնում։

2016 թվականի սկզբին դարձել է իսպանական Սեգունդա Բ-ի «Կուլտուրալ Լեոնեսա» ակումբի խաղացող և Լեոնի ակումբում անցկացրել 10 խաղ։ 2017 թվականի ապրիլի 3-ին խփել է իր միակ գոլը ակումբի կազմում՝ աչքի ընկնելով «Արանդինա» ակումբի դեմ խաղում (1:0)։

2016 թվականի ամռանը վերադարձել է Կատար, որտեղ նորից դարձել է «Ալ-Դուխայիլ» ակումբի խաղացող։ Թիմի հետ միասին նվաճել է մի շարք ազգային տիտղոսներ։

Ելույթները հավաքականում
-----------------------

2014 թվականին կատարել է իր նորամուտը Կատարի պատանեկան հավաքականում, որի կազմում դարձել է Ասիայի գավաթի պատանեկան (մինչև 19) խաղարկության հաղթող՝ աչքի ընկնելով 3 գոլերով. խմբային փուլում գրավել է Հյուսիսային Կորեայի դարպասը, քառորդ եզրափակչում՝ Չինաստանի, իսկ կիսաեզրափակչում՝ Բիրմի։

2015-2018 թվականներին ընդգրկվել է Կատարի երիտասարդական հավաքականի կազմում, որի հետ մասնակցել է 2015 թվականի աշխարհի երիտասարդական առաջնությանը Նոր Զելանդիայում, որտեղ խաղացել է բոլոր երեք խաղերում, սակայն հավաքականը բոլոր խաղերում պարտվել է և զբաղեցրել վերջին տեղը։ Ընդհանուր առմամբ Ալմոեզ Ալին երիտասարդական մակարդակում անցկացրել է 14 պաշտոնական խաղ և խփել 7 գոլ։

2013 թվականի դեկտեմբերի 21-ին կատարել է իր նորամուտը պաշտոնական խաղերում Կատարի ազգային հավաքականի կազմում՝ մասնակցելով Բահրեյնի հավաքականի դեմ ընկերական խաղին (1:1)։

Հավաքականի կազմում մասնակցել է 2019 թվականի Ասիայի գավաթի խաղարկությանն ԱՄԷ-ում, որտեղ խմբային փուլի՝ Հյուսիսային Կորեայի հավաքականի դեմ խաղում ձևակերպել է պոկեր։ Խմբային փուլի երրորդ՝ Սաուդյան Արաբիայի հավաքականի դեմ խաղում խփել է երկու գոլ և օգնել իր թիմին հաղթել 2։0 հաշվով։ Արդյունքում ազգային հավաքականի կազմում դարձել է Ասիայի գավաթի դափնեկիր։

2019 թվականի ամռանը Ալին հրավիրվել է Կատարի հավաքական՝ մասնակցելու Ամերիկայի գավաթի խաղարկությանը, որը տեղի է ունեցել Բրազիլիայում։ Խմբային փուլի առաջին՝ Պարագվայի դեմ խաղում նա աչքի է ընկել գոլով հանդիպման 68-րդ րոպեին, իսկ թիմը խաղն ավարտել է ոչ-ոքի (2։2)։

Ձեռքբերումներ
-------------

* 2019 Ասիայի գավաթի դափնեկիր
* Կատարի չեմպիոն (2) – 2016/17, 2017/18
* Կատարի էմիրի գավաթի դափնեկիր – 2016, 2018
* Յասիմ շեյխի գավաթի դափնեկիր – 2016

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «AlMoez 'AlMoez' Ali Abdulla (32) Forward». LASK Linz. Արխիվացված է օրիգինալից 2015 թ․ օգոստոսի 2-ին. Վերցված է 2016 թ․ հունվարի 24-ին.
4. ↑  «Katar mit 6 KAS-Spielern» (German). KAS Eupen. 2015 թ․ հունիսի 5. Վերցված է 2016 թ․ հունվարի 24-ին.`{{cite web}}`: CS1 սպաս․ չճանաչված լեզու (link)
5. ↑  «Almoez Ali». Norsk Internasjonal Fotballstatistikk. Վերցված է 2015 թ․ դեկտեմբերի 24-ին.
6. ↑  «LASK Linz-Floridsdorfer AC». Republica Sport. 2015 թ․ նոյեմբերի 27. Վերցված է 2016 թ․ հունվարի 24-ին.
7. ↑  Marcel Yildiz (2016 թ․ հունվարի 4). «Duo verlässt den LASK» (German). Fussball Imnetz. `{{cite web}}`: More than one of `|author=` and `|last=` specified (օգնություն)CS1 սպաս․ չճանաչված լեզու (link)
8. ↑  «Continúa la mala racha ribereña». Diario de Burgos. 2016 թ․ ապրիլի 3. Վերցված է 2017 թ․ հոկտեմբերի 6-ին.
9. ↑  Feuille du match Corée du Nord U19 — Qatar U19 sur *footballdatabase.eu*
10. ↑  Feuille du match Qatar U19 — Chine U19 sur *footballdatabase.eu*
11. ↑  Feuille du match Birmanie U19 — Qatar U19 sur *footballdatabase.eu*
12. ↑  «Abdulla, Almoez Ali». *national-football-teams.com*. Վերցված է 2016 թ․ հունվարի 24-ին.
13. ↑  «AFCS». stats.the-afc.com. Վերցված է 2019 թ․ հունվարի 14-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · FootballDatabase.eu · L’Équipe · National Football Teams.com · Soccerway · Transfermarkt (խաղացող) · worldfootball.net (խաղացող) · ՈւԵՖԱ · Internet Movie Database |

 |